Tjaldurs Apotek søkir starvsfólk til koyritoymið og hjálparfólk til Fjardeildina Starvsfólk til okkara koyritoymi Søkt verður eftir starvsfólki til okkara koyritoymi, sum er ein partur av logistikkdeildini á Tjaldurs Apoteki, at byrja 1. juni 2017. Talan er um eitt fulltíðarstarv, sum í fyrstu atløgu er tíðaravmarkað til 1 ár. Ábyrgdarøkir: Sum partur av koyritoyminum syrgir tú fyri vøruflutninginum. Tú koyrir ordrar til m. a. Landssjúkrahúsið, Framleiðslueindina og Fíggjardeildina hjá Apoteksverkinum, okkara deild í Steinatúni, kommunulæknar, djóralæknar, bústovnar og ellis- og røktarheim. Harumframt arbeiðir tú í vørumóttøkuni. Tú hjálpir við at fáa vøruna inn, tekur m. a. ímóti pakkum, pakkar ordrar, pakkar plattar, syrgir fyri at halda garasju og kjallara ruddilig, hjálpir starvsfólkunum í kjallaranum og húsavørðinum, tá tørvar er á tí; umframt annað fyrifallandi arbeiði. Fyrivarni skal takast fyri broytingum í starvinum. Tínir førleikar: Tú ert røkin, álítandi og tekur ábyrgd. Tú megnar skiftandi arbeiðsuppgávur og arbeiðir sjálvstøðugt. Tú hevur góð samstarvsevnir og ert fyrikomandi.